

PROJEKTS uz 29.06.2023.

vēlamais datums izskatīšanai: Izglītības komitejā 05.07.2023.

domē: 26.07.2023.

sagatavotājs: Raivis Pauls

ziņotājs: Raivis Pauls

LĒMUMS

Ādažos, Ādažu novadā

2023. gada 26. jūlijā **Nr.**«DOKREGNUMURS»

**Par *Erasmus+* programmas “Personu mobilitātes mācību nolūkos” skolu izglītības sektora projekta īstenošanu**

Carnikavas pamatskola (turpmāk – CPS) ir Ādažu novada pašvaldības dibināta vispārējās izglītības iestāde, kuras mērķis ir sniegt kvalitatīvu izglītību Ādažu novada bērniem, nodrošinot kvalitatīvu pedagoģisko personālu mācību procesa veikšanai.

CPS 2023. gada 21. februārī Valsts izglītības attīstības aģentūras (turpmāk – VIAA) izsludinātā Eiropas Savienības *Erasmus+* programmas Pamatdarbības Nr.1 (KA1) skolu sektorāprojektu konkursa ietvaros iesniedza projekta pieteikumuNr. 2023-1-LV01-KA121-SCH-000130985 (turpmāk – Projekts).

CPS saņēma VIAA 23.05.2023. vēstuli Nr. 8.-17.1/1664 ”Par Eiropas Savienības Erasmus+ programmas Pamatdarbības Nr.1 (KA 1) “Personu mobilitātes mācību nolūkos” skolu izglītības sektora aktivitātē KA121 projekta pieteikuma Nr. 2023-1-LV01-KA121-SCH-000130985 apstiprināšanu”,kurā tā atbalsta CPS dalību Projektā. Projekts ir jāisteno līdz 2024. gada 31. decembrim.

Projekta īstenošana pilnveidos CPS pedagogu profesionālās kompetences, veicinot skolotāju profesionālās lietpratības un izcilības pilnveidi mūsdienīga mācību procesa nodrošināšanai, veicinot katra izglītojamā kompetenču, spēju un prasmju attīstību atbilstoši individuālajām vajadzībām un interesēm, paaugstinot pieredzes pilnveidi inovatīvās darbībās, lai veiksmīgi ieviestu jauno mācību saturu un mainītu mācīšanas pieejas, kā arī palielināt spēju darboties ES/starptautiskā līmenī, stiprinot sadarbību ar partneriem no citām valstīm.

Projekta ietvaros tiks īstenotas 5 mobilitātes mācību nolūkos, kurās pedagogi piedalīsies kursos un apmācības. Pēc pedagogu atgriešanos notiks pieredzes apmaiņa ar citiem pedagogiem un labās prakses pielietošana ikdienas darbā ar skolēniem.

Apstiprinātais finansējums projektam ir 15 823,00 *euro* (*piecpadsmit tūkstoši astoņi simti divdesmit trīs euro, nulle centi*) apmērā.

Pēc līguma parakstīšanas VIAA izmaksā avansa maksājumu 80 % no kopējās summas un noslēguma maksājumu 60 kalendāra dienu laikā pēc projekta noslēguma atskaites dokumentu saņemšanas.

Projekta īstenošana neradīs finansiālu slogu pašvaldības budžetam, jo pašvaldībai jānodrošina projekta priekšfinansējums 20 % jeb 3 164,60 *euro* (*trīs tūkstoši viens simts sešdesmit četri euro, sešdesmit centi*) līdz projekta noslēguma maksājuma saņemšanai no VIAA līdz 2024. gada beigām, kas tiks atmaksāts pašvaldībai pēc Projekta noslēguma. Priekšfinansējums jāparedz pašvaldības 2024. gada budžetā.

Dalība projektā atbilst Ādažu novada Attīstības programmai (2021.-2027.) vidējā termiņa prioritātei “VTP14: Attīstīta sadarbība ar citām pašvaldībām, iestādēm un organizācijām”, rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.10: Īstenot sadarbību ar citām iestādēm”.

Pamatojoties uz Pašvaldību likuma 4. panta pirmās daļas 4. punktu, 5. panta pirmo daļu un Valsts pārvaldes iekārtas likuma 54. panta piekto daļu, kā arī domes Izglītības, kultūras, sporta un sociālās komitejas 05.07.2023. atzinumu un Finanšu komitejas 19.07.2023. atzinumu, Ādažu novada pašvaldības dome

**NOLEMJ:**

1. Atbalstīt Carnikavas pamatskolas dalību Eiropas Savienības *Erasmus+* programmas Pamatdarbības Nr. 1 (KA 1) “Personu mobilitātes mācību nolūkos” skolu izglītības sektora aktivitātē KA121 ar mērķi īstenot projektu Nr. 2023-1-LV01-KA121-SCH-000130985.
2. CPS direktoram Raivim PAULAM:
   1. parakstīt projekta finansējuma līgumu;
   2. nodrošināt projekta vadību, gala atskaites sagatavošanu un iesniegšanu finansētājam;
   3. iekļaut CPS 2024. gada budžeta līdzfinansējumu 3 164,60 *euro* *(trīs tūkstoši viens simts sešdesmit četri euro, sešdesmit centi)* apmērā projekta norišu izdevumu apmaksai.
3. Papildināt Attīstības programmas (2021-2027) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “C14.1.10.4. Erasmus+ programmas “Personu mobilitātes mācību nolūkos” skolu izglītības sektora projekta īstenošana” (atbildīgais – Carnikavas pamatskola; izpildes termiņš 2024.; Finanšu resursi – ES finansējums, Cits finansējums; Iznākuma rādītāji – Projekta ietvaros tiks īstenotas 5 mobilitātes mācību nolūkos, kurās pedagogi piedalīsies kursos un apmācības. Pēc pedagogu atgriešanās notiks pieredzes apmaiņa ar citiem pedagogiem un labās prakses pielietošana ikdienas darbā ar skolēniem).
4. CPS pedagoģei Kristīnei MŪRNIECEI pildīt Ādažu novada pašvaldības kontaktpersonas pienākumus projekta ietvaros.
5. Pašvaldības Centrālās pārvaldes Izglītības un jaunatnes nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

CPS, IJN, FIN, GRN, APN - @

R. Pauls, 26344247